Os leyoneses (en leyonés llïoneses) son os habitants d'as provincias de Leyón, Zamora y Salamanca, que historicament facioron part d'una rechión dita Leyón, heredera de l'antigo Reino de Leyón, en a partita occidental d'a Meseta Norte. Totz os leyoneses, pero en especial os salmantins y os de l'este, son en un grau avanzato d'asimilación a los castellans, que ocupan tamién a Meseta Norte y con os que comparten un modo tradicional de vida y institucions. A mas gran part d'os leyoneses parlan castellán, pero bi ha una minoría y arias marguinals d'o norte, norueste y ueste que charran l'asturleyonés.